ইআরডি অতিরিক্ত সচিব মাহমুদা বেগম বলেন, বাংলাদেশের জন্য এ প্রকল্প গুরুত্বপূর্ণ। আমাদের বিদ্যুতের উৎপাদন বাড়ছে। কিন্তু সঞ্চালন লাইন না বাড়ালে এর সুফল পাওয়া যাবে না। মোটামুটি সহজ শর্তে ঋণ পাওয়া যাচ্ছে। চুক্তি সইয়ের আগে প্রকল্প সম্পর্কে ধারণা দেয়া হয়। পাওয়ার গ্রিড কোম্পানি অব বাংলাদেশ লিমিটেডের (পিজিসিবি) প্রধান প্রকৌশলী প্রণব কুমার রায় বলেন, ২০২১ সালের মধ্যে সবার জন্য নিরবচ্ছিন্ন বিদ্যুৎ সরবরাহের জন্য মাস্টার প্ল্যান নেয়া হয়েছে।